
Na temelju članka 99. Zakona o odgoju i obrazovanju u osnovnoj i srednjoj školi (''Narodne novine'' broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17,  68/18, 98/19, 64/20, 151/22 i 156/23), članka 21. Zakona o osobnoj asistenciji („Narodne novine“ broj 71/23, 154/25 i 157/25) i članka 3. Pravilnika o pomoćnicima u nastavi i stručnim komunikacijskim posrednicima (''Narodne novine'' broj 85/24), Osnovna Škola Josipa Antuna Ćolnića, Đakovo objavljuje

NATJEČAJ

za zasnivanje radnog odnosa na poslovima POMOĆNIK/POMOĆNICA U NASTAVI 

- 1 izvršitelj na određeno nepuno radno vrijeme u količini 36 sati tjedno, a najduže do 31.kolovoza 2027. godine.

UVJETI ZA PRIJAM U RADNI ODNOS 
Opći uvjeti prema Zakonu o radu („Narodne novine“, broj 93/14., 127/17., 98/19., 151/22. i 64/23.) i posebni uvjeti prema Zakonu o osobnoj asistenciji („Narodne novine“, broj 71/23.):
· punoljetna zdravstveno sposobna osoba
· najmanje završena razina obrazovanja 4.2 HKO-a
· završen program obrazovanja odraslih (osposobljavanja) za pomoćnika u nastavi
· nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi  i članka 23. Zakona o osobnoj asistenciji.
Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

OPIS POSLOVA 
Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu i ostali poslovi sukladno čl. 2. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24).

PODNOŠENJE PRIJAVE
Na natječaj se ravnopravno mogu prijaviti osobe oba spola. Uz pisanu zamolbu potrebno je priložiti; životopis, dokaz o odgovarajućem stupnju obrazovanja,  dokaz o završenom programu obrazovanja odraslih (osposobljavanja) za pomoćnika u nastavi dokaz o državljanstvu, uvjerenje nadležnog suda da se protiv kandidata ne vodi kazneni postupak za kaznena djela iz članka 23. stavak 1.  Zakona o osobnoj asistenciji, dokaz da kandidatu nije pravomoćno izrečena prekršajno pravna sankcija za nasilje u obitelji (ne starije od dana raspisivanja natječaja), ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge. Dokazi se mogu  dostaviti u  preslici dokumenta.
Natječaj je otvoren 8 dana od dana objave. Prijave se dostavljaju na  adresu: OŠ Josipa Antuna Ćolnića Trg N.Š. Zrinskog 4, 31400 Đakovo, putem pošte ili neposredno u školi.
Nepotpune prijave neće se razmatrati. Zakašnjele prijave vraćaju se podnositelju neotvorene.

VREDNOVANJE KANDIDATA
Odabiru kandidata s kojim će se zasnovati radni odnos prethodi postupak procjene i  vrednovanja pristupnika natječaja kroz intervju, koji se provodi sukladno odredbama školskog Pravilnika o vrednovanju kandidata za zapošljavanje. Pravilnik o vrednovanju kandidata za zapošljavanje dostupan je na internetskoj stranici http://os-jacolnica-dj.skole.hr link: o školi-arhiva prošle stranice-opći akti.
O rasporedu provođenja postupka vrednovanja kandidati se obavještavaju putem školske internetske stranice http://os-jacolnica-dj.skole.hr 

PREDNOST PRI ZAPOŠLJAVANJU
Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17., 98/19, 84/21 i 156/23), članku  48. stavku 1.-3. Zakona o civilnim stradalnicima iz Domovinskog rata (NN 84/21, 13/26), članku 48. f. Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne su na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
	
Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima (NN 84/21) iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju  (članak 49. st. 1. Zakona) dostupne na poveznici Ministarstva hrvatskih branitelja: 

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osoba koja se poziva na pravo prednosti pri zapošljavanju temeljem članka 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) poziva se da prilikom prijave na natječaj osim dokaza o ispunjavanju traženih uvjeta, priloži i rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristila pravo prednosti prilikom zapošljavanja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).

Osoba koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužna je pored dokaza o ispunjavanju traženih uvjeta priložiti i dokaz o invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).

ZAŠTITA OSOBNIH PODATAKA
Prijavom na natječaj kandidat daje izričitu privolu Osnovnoj školi Josipa Antuna Ćolnića Đakovo, kao voditelju zbirke osobnih podataka, da može prikupljati, koristiti i dalje obrađivati osobne podatke kandidata u svrhu provedbe natječajnog postupka. 

OBAVIJEST O REZULTATU IZBORA
Obavijest o rezultatu izbora  objavit će se  na web stranici škole: http://os-jacolnica-dj.skole.hr   link: natječaji za posao, u roku 20 dana od isteka natječaja  i neće se pojedinačno dostavljati neizabranim kandidatima.


                                                                                           RAVNATELJ

                                                                                                             Zvonko Belvanović, prof.

